
Je li zabranjeno razgolićavanje ?


* 
* 
* 
* 
* 
* 
* 

 

Je li zabranjeno razgolićavanje ?
=================================

 

El-Misver b. Mahrema kazuje: “Jednom prilikom, obukao sam tanak donji dio odjeće i ponio sam neki kamen te je odjeća spala i morao sam spustiti kamen. Tada mi Allahov Poslanik, sallallahu alejhi ve sellem, reče: ‘Vrati se po odjjeću! Nemojte goli hodati/”‘ Ebu Seid el-Hudri, radijallahu anhu, prenosi da je Resulullah, sallallahu alejhi ve sellem, naredio sljedeće: ‘Neka muškarac ne gleda u stidno mjesto drugog muškarca, i neka žena ne gleda u stidno mjesto druge žene! Neka dva muškarca ne budu pod jednim pokrivačem, i neka dvije žene ne budu pod jednim pokrivačem. ” Abdurrahman b. Džerhed pripovijeda da je njegov otac Džerhed (koji je, prema kazivanju Abdurrahmana, bio jedan od siromašnih ashaba koji su živjeli na trijemu Poslanikove, sallallahu alejhi ve sellem, džamije) ispričao sljedeće: “Sjedili smo u društvu Allahova Poslanika, sallallahu alejhi ve sellem, a moje je bedro bilo otkriveno. Vidjevši to, reče mi Poslanik: ‘Zar ne znaš da je bedro stidni dio ttjela/?”‘ Ebu Hurejra, radijallahu anhu, prenosi da je Resulullah, sallallahu alejhi ve sellem rekao: ‘Dvije kategorije stanovnika Džehennema nisam vidio: muškarce koji tuku narod bičevima poput kravljih repova, i žene pokrivene a otkrivene, koje su skrenule s Pravog puta i druge navode na stranputicu, a njihove glave slične su grbama horasanskih deva. Neće one nikad ući u džennet, niti će osjetiti njegov miris koji se osjeti na neopisivo velikoj udaljenosti. ”


Propisi u vezi s poglavljem


Prvo, zabranjeno je razgolićavanje i pokazivanje stidnih dijelova tijela. U muškaraca, stidni je dio od pupka do koljena, a u žena, cijelo tijelo, osim onoga za šta postoji dokaz da nije stidni dio – lice i šake, iako postoji razilaženje oko toga je li vjerodostojan hadis koji o tome govori.


Drugo, hadisi koje prenose Aiša i Enes, a u kojima se kaže da je Vjerovjesnik, sallallahu alehi ve sellem, otkrio svoje stegno nisu kontradiktorni s navedenim hadisima; učenjaci su ih uskladili, na različite načine. Neki su učenjaci kazali da je otkrivanje stegna jedna od Vjerovjesnikovih, sallallahu alejhi ve sellem, posebnosti. Neki su kazali da je to detalj iz Poslanikova života i da se on ne odnosi na druge ljude. A dode su neki učenjaci kazali da se navedeni hadisi imaju uskladiti na način da se kaže da postoje dvije vrste stidnog mjesta. Ibn Kajjim je u djelu Tehzibus-sunen, 6/17, zapisao: “Učenici imama Ahmeda, kao i neki drugi učenjaci, ove su hadise uskladili na taj način što su rekli da postoje dvije vrste stidnog mjesta: : ono stidno mjesto u koje je strogo zabranjeno gledati (spolni ud i analni otvor) i ono u koje nije strogo zabranjeno gledati (stegna). Dakle, nema oprečnosti između naredbe da se ne gleda u tuđa bedra, jer su ona stidno mjesto, i njihovog otkrivanja jer su stidno mjesto drugog stepena. A Allah najbolje zna.” Vjerovatno je Ibn Kajjimov stav najbliži istini, ali mu se odgovara na taj način što naredba u Džerhedovom hadisu nije bila da se obori pogled, nego da se stegno pokrije, a to nije isto. Pokrivanje podrazumijeva i obaranje pogleda, ali ne i obratno. To je ono što se da razumjeti iz Ibn Kajjimovih riječi. Stoga je ispravno postupati prema Džerhedovom haclisu, i drugim hadisima koji ga pojačavaju, na temelju sljedećeg: prvo, u prvom se slučaju radi o riječima, a u drugom o činu, pa se prednost daje riječima; drugo, u prvom slučaju postoji zabrana, a u drugom dopuštenje, pa se prednost daje zabrani; treće, iz predostrožnosti treba postupati prema hadisu koji to zabranjuje. Zato je imam El-Buhari, l/ 4 78, rekao: “Enes ovo predanje ima jači lanac prenosilaca, a postupanje prema Džerhedovom je sigurnije jer se time ne čini ono oko čega su sc islamski učenjaci razišli.” Ovo razumijevanje dovodi do smiraja duše i u skladu je s ciljevima Šerijata kada je riječ o prevenciji.


 


Treće, razgolićavanje obuhvata tanku, prozirnu i tijesnu odjeću, a  

ona otkriva i ocrtava stidne dijelove tijela, što se može zaključiti iz Ebu  

Hurejrinog predanja koje smo naveli.


 


———–  

Iz knjige “Enciklopedija Zabrana u Islamu 3. dio”  

Naslov originala: “Mewsua'tul-menahiš-šeri'jjeti fi sahihis-sunnetin-nebevijjeti ”  

Autor: Selim el-Hilali  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


